cyanic-selkie/wikianc huggingface dataset:
პროგრესი (მედალი)
დებულებები
მედალი ასევე გადაეცა ინდივიდუალური დამსახურებისთვის. მაგალითად, აზერბაიჯანის რესპუბლიკის პრეზიდენტის ილჰამ ალიევის 2011 წლის 4 ივლისის ბრძანებულებით, იგი მიენიჭა მრავალ ადამიანს აზერბაიჯანული დიასპორის განვითარების სფეროში გაწეული დამსახურებისთვის.
მედალი „პროგრესი“ კეთდება მკერდის მარცხენა მხარეს და აზერბაიჯანის რესპუბლიკის სხვა მედლების ქონის შემთხვევაში კეთდება მედალი „გამბედაობისთვის“ შემდეგ.
1993 წლიდან 2013 წლამდე
მარცხნივ|მინი მედალი დამზადებულია სპილენძისგან, ოვალური წერტილოვანი ფორმის ამოზნექილი ორნამენტის სახით, საერთო ვერტიკალური ზომით 51 მმ, ჰორიზონტალური 48 მმ.
ორნამენტის ცენტრში არის წრე, რომლის დიამეტრი 31 მმ, ჩარჩოებით გაფორმებულია ზოლიანი 2.5 მმ სისქით. ზოლის ძირში არის ლენტი, მობრუნებული ბოლოებით, რომელზედაც გამოსახულია რელიეფური წარწერა "Tərəqqi" („პროგრესი“). კაშკაშა მზის ფონზე წრეში ნაჩვენებია კვირტის ფორმის ტოტი, რომელიც ზედა ნაწილში არის რვაქიმიანი ვარსკვლავი.
მონეტის უკანა მხარეს ზედა ნაწილში არის ნახევარმთვარე, რომელსაც აქვს რვაქიმიანი ვარსკვლავი. ბოლოში არის გადაჭიმული ექვსკუთხედი, რომელიც გათვალისწინებულია დაჯილდოების თარიღის დასაწერად.
ყველა ეტიკეტი და სურათი ამოზნექილია.
მედალი თვალისა და ბეჭდის დახმარებით არის დამაგრებული ოთხკუთხა ბლოკში. ბლოკი შედგება ორი ორნამენტული ნაწილისგან, რომლებიც დაკავშირებულია ყავისფერი ფერის მორის ლენტით. ფირის ზედა მარცხენა და ქვედა მარჯვენა კუთხეები ზეთისხილისებრია, ოქროს ზოლებით გაჭრილი 1 მმ სიგანე. ფირის მთლიანი სიგანე 19 მმ. ბლოკის ზომა 46 მმ x 22 მმ.
2013 წლიდან
მედალი დამზადებულია სპილენძისგან, ოვალური ფორმის ამოზნექილი ორნამენტის სახით, საერთო ვერტიკალური ზომით 51 მმ, ჰორიზონტალური 48 მმ.
მონეტის უკანა მხარეს ზედა ნაწილში არის ნახევარმთვარე, რომელსაც აქვს რვაქიმიანი ვარსკვლავი. ბოლოში არის გადაჭიმული ექვსკუთხედი, რომელიც გათვალისწინებულია დაჯილდოების თარიღის დასაწერად.
ყველა წარწერები და სურათი ამოზნექილია.
მედალი თვალისა და ბეჭდის დახმარებით არის დამაგრებული ოთხკუთხა ბლოკში. ბლოკი შედგება ორი ორნამენტული ნაწილისგან, რომლებიც უკავშირდება მწვანე ფერის მორის ლენტს, რომელსაც აქვს ლურჯი ფერის სამი ზოლი, რომლის სიგანე 1, 2 და 1 მმ. კიდეების გარშემო.
სქოლიო
კატეგორია:აზერბაიჯანის ჯილდოები
კორეული ჰიპ-ჰოპი
კორეული ჰიპ-ჰოპი — აგრეთვე ცნობილი როგორც K-hip hop, წარმოადგენს ჰიპ-ჰოპ მუსიკის ქვეჟანრს სამხრეთ კორეიდან. განიხილება რომ ის წარმოიქმნა გვიან 1980-იანებში და 1990-იანების დასაწყისში და მას შემდეგ სულ უფრო და უფრო პოპულარული ხდება როგორც კორეაში ისე საზღვარგარეთ. 2016 წელს კორეის ფონდმა გამოცხადა კორეული ჰიპ-ჰოპი როგორც კორეული ტალღის ახალი ტრენდი.
მუსიკის გარდა, კორეული ჰიპ-ჰოპის კულტურა მოიცავს b-boying-ის ცოცხალ სცენას.
1990-იანების დასაწყისი: კორეული ჰიპ-ჰოპის წარმოშობა
კორეაში ჰიპ-ჰოპი პირველად 1980-იანების მიწურულს და 1990-იანების დასაწყისში ჩნდება. ავტორიტარული სამხედრო წესით მმართველობის დასრულებამ, 1980-იანების დასასრულს სახელმწიფო ცენზურის შესუსტებამ პოპულარული მუსიკის მიმართ და 1988 წელს სეულის ოლიმპიადამ კორეული დიასპორით მოიტანა გლობალური მუსიკალური სახეობები, ისეთი როგორიცაა ჰიპ-ჰოპი, რეპი, რითმი და ბლუზი. როკ-მუსიკოსის ჰონგ სეო ბეომის სიმღერა მეცხრამეტე საუკუნის კორეელი პოეტის შესახებ, „კიმ სათ-გათ“ ითვლება პირველ კორეულ პოპ-სიმღერად, რომელშიც ჩართულია რეპი. ჰიუნ ჯი იონგი არის რეპერი რომელსაც დებიუტი ჰქონდა ალბომით ახალი ცეკვა, იგი მიიჩნევა პირველ კორეელ ჰიპ-ჰოპ არტისტად.
Seo Taiji and Boys-ის დებიუტმა 1992 წელს სიმღერით Nan Arayo აღინიშნა როგორც კორეული პოპულარული მუსიკის რევოლუცია. The group მათ თავიანთ სიმღერაში ჩართეს ამერიკული ჰიპ-ჰოპის სტილი და R&B, რაც საკმაოდ შთამბეჭდავი იყო, მათ თვლიან თანამედროვე K-pop-ის დამფუძნებლებად, მათი პოპულარობა როგორც პოპის ისე ჰიპ-ჰოპის გზაზე გავრცელდა. სხვა პოპულარული ჯგუფები რომლებმაც წვლილი შეიტანეს ჰიპ-ჰოპის კორეაში გასავრცელებლად 1990-იანების დასაწყისში იყვნენ Deux და DJ DOC.
გვიანი 1990-იანბეი - 2010-იანი წლები: მეინსტრიმული პოპულარობა და მიწისქვეშა ინოვაცია
კორეული ჰიპ-ჰოპის სცენა მნიშვნელოვნად გაიზარდა გვიანი 1990-ანებში და 2000-იანების დასაწყისში, დიდი წვლილი მიუძღვის ჰიპ-ჰოპის კლუბური სცენის დიდ ზრდას და ინტერნეტის ზეგავლენას. სწორედ იმ დროს როდესაც K-pop ჯგუფები აგრძლებედნენ რეპის თავიანთ სიმღერებში ჩართვა, ჩნდება სუფთა ჰიპ-ჰოპ ჯგუფები, აღსანიშნავია Drunken Tiger, „პირველი კომერციულად წარმატებული წმინდა ჰიპ-ჰოპ ჯგუფი“ კორეაში. მიუხედავად იმისა, რომ ჯგუფი განიხილებოდა მათი საკამათო ხასიათის სიმღერების გამო. სინგლი „Good Life“ 2001 წელს კორეული ჩარტების სათავეში ჩადგა. ჰიპ-ჰოპ დუეტმა Jinusean, Seo Taiji and Boys Yang Hyun-suk-ის ახალი ლეიბლის YG Entertainment-ის წევრებმა, ასევე მოიპოვეს თავიანთი ძირითადი პოპულარობა იმ პერიოდში სიმღერებით „Tell Me“ და „A-Yo“.
ამის შემდეგ, 2001 წელს რეპერმა Verbal Jint გამოუშვა პირველი მინი-ალბომი, Modern Rhymes, რომელმაც შეიტანა განახლება კორეულ ჰიპ-ჰოპში: რითმულობა. აქამდე კორეულ ჰიპ-ჰოპს აკლდა რითმი, რადგან ამის განხორციელება ზედმეტად რთული იყო კორეული ენის გრამატიკული სტრუქტურის გამო, Verbal Jint-ის მიერ შემოტანილი რითმის მეთოდი ფართოდ მიღებული იქნა სხვა არტისტების მიერ. რეპ დუეტმა Garion ასევე მოახდინა ზეგავლენა ანდერგრაუნდ ჰიპ-ჰოპ საზოგადოებაზე მათი 2004 წლის სადებიუტო ალბომით, რომელიც განსხვავებულია იმით რომ სრულიად კორეულ ენაზე იყო.
კორეელი ჰიპ-ჰოპ შემსრულებლების უმრავლესობამ პოპულარობა და წარმატება განიცადა 2000 და 2010 წლებში. Dynamic Duo-ის 2004 წლის ალბომის, Taxi Driver, ნახევარი მილიონი ასლი გაიყიდა და გახდა იმ დროის ყველაზე გაყიდვადი კორეული ჰიპ-ჰოპ ალბომი Epik High იყო ტოპ რიცხვებში კორეასა და იაპონიაში შუა 2000-ანებში და ეკავა პირველი ადგილი Billboard-ის ჩარტებში თავიანთი 2014 წლის ალბომით, Shoebox.   რეპ დუეტის Leessang-ის ალბომი, Asura Balbalta, კორეული ჩარტების ტოპს მიაღწია გამსვლიდან მხოლოდ ერთ საათში 2011 წელს.
2010-დღემდე: Show Me The Money და საერთაშორისო პოპულარობა
კორეული ჰიპ-ჰოპი კვლა ამაღლდა 2012 წელს სადებიუტო ტელე-შოუებით, როგორიცაა Show Me The Money. შოუ რომელშიც წარდგენილი არის როგორც ანდერგრაუნდ ისე მეინსთრიმ რეპერები, გადაცემის მიზანია ჰიპ-ჰოპის პოპულარიზაცია კორეაში. დროთა განმავლობაში გადაცემა საზღვარგარეთაც გავრცელდა და მეოთხე სეზონის მონაწილეებს 2015 წელს გამოსვლები აშშ-ში ჰქონდა. ასევე მეხუთე სეზონისთვის 2016 წელს ერთი მოსმენა ლოს-ანჯელესში ჩატარდა. სხვა კორეულ ჰიპ-ჰოპ არტისტებს, ისეთი ლეიბლების ცათვლით როგორიცაა Illionaire Records, AOMG, და Amoeba Culture, ჰქონდათ ტურები აშშ-ში 2015 და 2016 წლებში. Epik High-ს ასევე ჰქონდა ტურნე ჩრდილოეთ ამერიკაში სადაც მონაწილეობა მიიღო აშშ-ს მუსიკისა და კინო ფესტივალზე SXSW 2015 წელს, სანამ გახდებოდა პირველი დიდი კორეული ჯგუფი, რომელმაც მონაწილეობა მიიღო აშშ-ს მუსიკალურ ფესტივალზე Coachella 2016 წელს. მიუხედავად მცირე პოპულარობისა საკუთარ სამშობლოში კორეა, Keith Ape გახდა ვირუსული სენსაცია 2015 წელს მისი სიმღერით „IT G Ma“. სიმღერას მიაკუთვნებენ კორეული ჰიპ-ჰოპის აუდიტორიის გაფართოებას საზღვრებსგარეთ. 2016 წელს კორეული ფონდი ციტირებას უკეთებს კორეულ ჰიპ-ჰოპს როგორც ახალ ტენდენციას კორეულ ტალღაზე.
ურთიერთობა K-pop-თან
ბოლო წლებში ბევრი კორელი ჰიპ-ჰოპერი იწერებოდა კატეგორიაში „rap dance“ სადაც არტისტები რეპსა და ცეკვას აერთიანებდნენ. ჯერ კიდევ ბევრი K-pop არსტისტებია რომლებიც რთავენ რეპს საკუთარ სიმღერებში, მათ შორის პოპულარული ჯგუფები Big Bang და Block B ზოგი K-pop რეპერი, ფართოდ ცნობილი არიან როგორც „აიდოლი რეპერები“, აქტიურად ჩნდებიან ჰიპ-ჰოპ სცენებზე, მათ შორის Bobby, ბიჭების ჯგუფის iKON-ის წევრი და გადაცემა Show Me The Money-ის მესამე სეზონის გამარჯვებული და Rap Monster, ჯგუფი BTS-ის წევრი რომლის 2015 წლის მიქსთეიფი შევიდა Spin გაზეთის წლის საუკეთესო ჰიპ-ჰოპ ალბომის სიაში.
B-boying სცენა
thumb|მარჯვნივ|[[Yoon Mi-rae და Tiger JK გამოსვლა LG Electronics'-ზე CYON B-Boy 2010 წლის ჩემპიონატის ფინალი]] B-boying, აგრეთვე ცნობილი როგორც ბრეიქდანსი, გავრცელდა კორეაში 1980-ანებში ითევონის სეულთან ახლობლად კლუბის საშუალებით, რომელსაც ხშირად სტუმრობდნენ აშშ-ს სამხედრო პირები და უცხოელები მაგრამ მხოლოდ 2001 წელს მიიღეს კორეელმა ბრექიდანსერებმა საერთაშორისო აღიარება, როდესაც მოცეკვავეებტა ჯგუფმა Visual Shock-მა მოიგო „საუკეთესო შოუ“ და მეოთხე ადგილი Battle of the Year, მსოფლიოს უდიდეს b-boy შეჯიბრში. კორეული ჯგუფები იგებდნენ პირველ ან მეორე ადგილს შემდეგ რამდენიმე წელიწადსაც.
2007 წელს კორეულმა ტურისტულმა ორგანიზაციამ დააარსა საერთაშორისო კონკურსი b-boying-ში რომელსაც დაერქვა  R-16 კორეა. ეს არის ღონისძიება რომელიც ათი ათასი მაყურებლის ყურადღებას იპყრობს ყოველწლიურად სეულში და ასევე ძალიან გამოსადეგია კორეული მთავრობისთვის. კორეელი ჰიპ-ჰოპ არტისტები, მათ შორის Jay Park, Yoon Mi-rae, და Drunken Tiger-ის Tiger JK, იღებდნენ მონაწილეობას R-16-ში.
B-boying-ს ასევე აქვს დიდი პოპულარობა კორეულ თეატრში, მაგალითად მიუზიკლი „ბალერინა რომელსაც უყვარდა B-Boy“, რომლის პრემიერაც ჩატარდა კორეაში 2005 წელს სხვადასხვა ქვეყნებში გამოსვლებით (სინგაპური, იაპონია, ჩინეთი, გუამი, კოლუმბია, ინგლისი და აშშ). შოუ დღემდე ტარდება სამხრეთ კორეაში.
სქოლიო
კატეგორია:სამხრეთ კორეული ჰიპ-ჰოპი კატეგორია:აზიური ჰიპ-ჰოპი
ნიაზ დიასამიძე (უფროსი)
ნიაზ დიასამიძე — ქართველი ხელოვანი, თბილისის ერთ-ერთი კოლორიტი.
როგორც ლიტერატორი თანამშრომლობდა გაზეთ „თბილისის“, ჟურნალ „საბჭოთა ხელოვნების “, ჟურნალ „ნიანგის “ რედაქციებთან. მუშაობდა სახელმწიფო ფილარმონიაში და საქართველოს ტელევიზიაში.
ნიაზ დიასამიძე უკრავდა ფორტეპიანოზე, აქანდაკებდა და წერდა ლექსებს. მის ლექსებზე სიმღერები შექმნეს გოგი ცაბაძემ და ნუნუ დუღაშვილმა. „ორერას“ სახელმწიფო ფილარმონიის ანსამბლად ჩამოყალიბების დროს ის ფილარმონიის თანამშრომელი იყო. ანსამბლის რეპერტუარში შევიდა ნიაზ დიასამიძის ლექსებზე შექმნილი ორი სიმღერა: „გამიღიმე ნუ მაწვალებ“ და „მუხამბაზი.“ „მუხამბაზის“ რუსული ტექსტი ბორის ბრიანსკის ეკუთვნის.
რესურსები ინტერნეტში
ნ
არევშატი (შირაკი)
არევშატი (Արևշատ) — სოფელი სომხეთში, შირაკის პროვინციაში. მდებარეობს ზღვის დონიდან 1 900 მეტრზე. 2008 წლის მონაცემებით, მოსახლეობა 2 048 ადამიანს შეადგენდა, სიმჭიდროვე 1 280 ადამიანი კმ²-ზე. ფართობი 1.6 კმ²-ია.
რესურსები ინტერნეტში
კატეგორია:შირაკის პროვინციის სოფლები
კორნეშტი
კორნეშტი (Corneşti) — ქალაქი მოლდოვაში. შედის უნგენის რაიონის შემადგენლობაში. სარკინიგზო სადგური ხაზზე კიშინიოვი-უნგენი. ქალაქი მდებარეობს კიშინიოვიდან 72 კმ-ში. კორნეშტში მოქმედებდა (1952 წლისთვის) ხილ-ბოსტნეულის, ღვინის, ზეთისა და ყველის ქარხნები. 1956 წლის 9 იანვრამდე დასახლება წარმოადგენდა ამჟამად გაუქმებული კორნეშტის რაიონის ადმინისტრაციულ ცენტრს.
გიუიიუმი
გიუიიუმი (Güyüm) — სოფელი აზერბაიჯანში, მთიანი შირვანის რეგიონის   ისმაილის რაიონში. მოსახლეობის რაოდენობა  —   173  კაცი.
რესურსები ინტერნეტში
კატეგორია:ისმაილის რაიონის სოფლები
გელა სანიკიძე
გელა სანიკიძე (დ. თარიღი უცნობია) — ქართველი სპორტსმენი (სამბო). ევროპის ჩემპიონატის ვერცხლის მედლის მფლობელი (2009, მილანი, იტალია). ევროპის ჩემპიონატის ბრინჯაოს მედლის პრიზიორი (2006, ბელგრადი, სერბეთი).
რესურსები ინტერნეტში
კატეგორია:ქართველი სამბისტები კატეგორია:პიროვნებები გაურკვეველი დაბადების თარიღით
რუბენ პანიანინი
საკლუბო კარიერა
რუბენ პანიანინი საკლუბო კარიერას 1968 წელს, არგენტინის პრიმერა დივიზიონის მონაწილე ლა-პლატას „ესტუდიანტესში“ იწყებს. მის შემადგენლობაში 10 სეზონი რჩება, რომლის განმავლობაშიც ქვეყნის ჩემპიონატის 329 მატჩს თამაშობს და 22 ბურთი გააქვს. კლუბთან ერთად სამჯერ ზედიზედ (1968, 1969, 1970 ) ლიბერტადორესის თასის მფლობელი ხდება. ასევე, იმარჯვებს კოპა ინტერამერიკანას და საკონტინენტთაშორისო თასის გათამაშებაში (1968).
1977–1979 წლებში იცავს არგენტინის ერთ-ერთი ყველაზე უფრო ძლიერი და პოპულარული გუნდის — აველიანედას „ინდეპენდიენტეს“ ღირსებას, სადაც ეროვნული ჩემპიონატის 70 შეხვედრაში ორჯერ იღებს მეტოქეთა კარს. „ინდეპენდიენტესთან“ ერთად, ორჯერ ზედიზედ, ნასიონალის ჩემპიონატის გამარჯვებული ხდება (1977, 1978).
1980 წელს ბუენოს აირესის „არხენტინოს ჯუნიორსის“ რიგებში გადადის. თუმცა, ამ გუნდის შემადგენლობაში მხოლოდ ორ შეხვედრაში გამოდის მინდორზე.
1981 წლიდან ჩრდილოეთ ამერიკის საფეხბურთო ლიგაში ინაცვლებს (North American Soccer League) და ბლუმინგტონის (Bloomington, Minnesota) „მინესოტა კიქსის“ რიგებში აგრძელებს თამაშს. ამერიკულ კლუბში პანიანინი 13 შეხვედრას მართავს და თავის საფეხბურთო კარიერას ამავე წელს, აქვე ასრულებს.
სანაკრებო კარიერა
1978 წელს არგენტინის ეროვნული ნაკრების შემადგენლობაში 4 მატჩი ითამაშა და ერთი გოლი გაიტანა.
სქოლიო
კატეგორია:დაბადებული 31 იანვარი კატეგორია:დაბადებული 1949 კატეგორია:არგენტინელი ფეხბურთელები კატეგორია:არგენტინის პრიმერა დივიზიონის ფეხბურთელები კატეგორია:ესტუდიანტესის ფეხბურთელები კატეგორია:ინდეპენდიენტეს ფეხბურთელები კატეგორია:არხენტინოს ჯუნიორსის ფეხბურთელები კატეგორია:არგენტინის ნაკრების ფეხბურთელები კატეგორია:1978 წლის მსოფლიო საფეხბურთო ჩემპიონატის ფეხბურთელები კატეგორია:მსოფლიო ჩემპიონები ფეხბურთში
კრიულენი
კრიულენი (Criuleni) — ქალაქი მოლდოვაში, კრიულენის რაიონის ცენტრი.
ცნობილი პიროვნებები
კატეგორია:მოლდოვის ქალაქები
ჟირაირ სეფილიანი
ჟირაირ სეფილიანი (Ժիրայր Սեֆիլյան; დ. 10 ივლისი 1967, ბეირუთი, ლიბანი) — სომეხი სამხედრო და პოლიტიკური მოღვაწე. შუშის განსაკუთრებული ბატალიონის ყოფილი ხელმძღვანელი, პოდპოლკოვნიკი, ყარაბაღის ომის გმირი, საომარი ჯვრის I ხარისხის ორდენის კავალერი. ოპოზიციური მოძრაობის „დამფუძნებელი პარლამენტის“ ერთ-ერთი ლიდერი.
ბიოგრაფია
დაიბადა ბეირუთში ლიბანელი სომეხის ოჯახში. 1986 წელს დაასრულა სომხური კოლეჯი. ლიბანის სამოქალაქო ომის დროს მონაწილეობდა სომხური თემის თავდაცვის საქმეში, იყო პარტია დაშნაკცუთიუნიის ლიბანის ორგანიზაციის აქტივისტი. 1990 წელს ჩავიდა სომხეთში სამხედრო ინსტრუქტორის წოდებით. 1991 წელს გაემგზავრა მთიან ყარაბაღში რათა მონაწილეობა მიეღო საომარ მოქმედებებში. 1992 წელს მონაწილეობა მიიღო შუშის ბრძოლაში. ომის დასრულებამდე მონაწილეობდა საომარი კონფლიქტის ყველა მნიშვნელოვან და გადამწყვეტ ბრძოლაში.
აქტიური სამხედრო მოღვაწეობის დასრულების შემდეგ ორი წლით დაბრუნდა ლიბანში, ხოლო დაბრუნების შემდეგ მიიღო მთიანი ყარაბაღის თავდაცვის არმიის ბრიგადის ერთ-ერთი მნიშვნელოვანი თანამდებობა. 2000 წლიდან მონაწილეობს სომხეთის პოლიტიკურ ცხოვრებაში. არის ქვეყნის ხელისუფლების მკაცრი ოპოზიციონერი. 2006 წლის 10 დეკემბერს დააპატიმრეს კონსტიტუციური წესრიგის დარღვევის ბრალდებით. გაასამართლეს იარაღის უკანონო შენახვის გამო და მიუსაჯეს 1,5 წელი. 2008 წელს მოიხადა სასჯელი და გააგრძელა პოლიტიკური მოღვაწეობა სომხეთში.
ლუისა ფერნანდა ესპანელი
ლუისა ფერნანდა ესპანელი (Luisa Fernanda de España; დ. 30 იანვარი, 1832 — გ. 2 თებერვალი, 1897) — ბურბონთა დინასტიის წარმომადგენელი. ესპანეთის მეფე ფერდინანდ VII-ისა და დედოფალ მარია კრისტინა სიცილიელის ასული. ესპანეთის დედოფალ ისაბელ II-ის უმცროსი და. საფრანგეთის მეფე ლუი-ფილიპ I-ის რძალი. ესპანეთის დედოფალ მერსედეს ორლეანელის დედა.
ჟირაირ სეფილიანი
ბიოგრაფია
2015 წლის 7 აპრილს იგი „დამფუძნებელი პარლამენტის“ კიდევ 4 ლიდერთან ერთად კვლავ დააპატიმრეს მასიური არეულობის მოწყობის მცდელობისთვის. სომხეთის ადამიანის უფლებების დამცველებმა მისი დაპატიმრება შეაფასეს, როგორც პოლიტიკურად მოტივირებული. 2015 წლის 4 მაისს სეფილიანი და მისი მოკავშირეები გაათავისუფლეს.
აქტიურად გამოდიოდა სომხეთში კონსტიტუციური ცვლილებების წინააღმდეგ 2015 წლის 6 დეკემბრის კონსტიტუციური რეფერენდუმის წინ პარტია მემკვიდრეობის ლიდერ რაფი ოვანისიანთან ერთად ჩამოაყალიბა სახალხო-განმათავისუფლებელი ფრონტი „ახალი სომხეთი“.
2016 წლის 17 ივლისის დილას, ათი შეიარაღებული პირი შეიჭრა ერებუნის რაიონის პოლიციის განყოფილებაში. თავდამსხმელები მოითხოვენ „დამფუძნებელი პარლამენტის“ დაპატიმრებული ლიდერის, იარაღის უკანონოდ შენახვისათვის ბრალდებულის, ჟირაირ სეფილიანის, გათავისუფლებას და პრეზიდენტ სერჟ სარქისიანის გადადგომას.
სქოლიო
კატეგორია:სომეხი სამხედრო მოღვაწეები კატეგორია:სომეხი პოლიტიკოსები კატეგორია:დაბადებული 1967 კატეგორია:დაბადებული 10 ივლისი
ლუისა ფერნანდა ესპანელი
ბიოგრაფია
1846 წელს ისაბელა ცოლად გაჰყვა თავის ბიძაშვილს, კადისის ჰერცოგ ფრანსისკო დე ასისს, რომელიც ჰომოსექსუალი და იმპოტენტი კაცი იყო. ამის გამო, საფრანგეთის მეფე ლუი ფილიპ I-მა ლუისა ფერნანდას თავის უფროს ვაჟზე დაქორწინება მოისურვა, იმ იმედით, რომ ფრანსისკოს სექსუალური მდგომარეობის გამო ისაბელი უშვილო დარჩებოდა და ტახტზე თავისი შვილიშვილი ავიდოდა.
1846 წლის 10 ოქტომბერს 14 წლის ლუისა ფერნანდა და ლუი ფილიპ I-ის 22 წლის ვაჟი, მონტესპიერის ჰერცოგი ანტუანი დაქორწინდნენ. ამის შემდეგ ანტუანს მიენიჭა ესპანეთის ინფანტის წოდება. წყვილმა თაფლობის თვე პარიზსა და სევილიაში გაატარა. მათ საკმაოდ ბედნიერი და იღბლიანი ქორწინება შექმნეს.
ლიტერატურა
კატეგორია:დაბადებული 30 იანვარი კატეგორია:დაბადებული 1832 კატეგორია:გარდაცვლილი 2 თებერვალი კატეგორია:გარდაცვლილი 1897 კატეგორია:ბურბონები კატეგორია:ესპანეთის ბურბონები კატეგორია:ესპანეთის ინფანტები კატეგორია:დედოფალ მარია ლუიზას ორდენის კავალრები კატეგორია:ესკორიალის ინფანტების პანთეონში დაკრძალულები
კენდალის ოლქი (ტეხასი)
კენდალის ოლქი (Kendall County) — ოლქი აშშ-ში, ტეხასის შტატში. ადმინისტრაციული ცენტრი — ქ. ბერნე. შეიქმნა 1862 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
ჩალიანის სამაროვანი
ჩალიანის სამაროვანი — არქეოლოგიური ძეგლი, მდებარეობს გურჯაანის მუნიციპალიტეტის სოფელ მუკუზანში დასავლეთით, ნალიანის ხევის მარცხნივ დაფერდებულ ნაწილში. სამაროვანი ორიარუსიანია, ქვედა იარუსის სამარხები ძვ. წ. II ათასწლეულის მიწურულს განეკუთვნება ზედა ძვ. წ. I ათასწლეულის დასაწყისს. ძეგლს 1959 წელს მიაკვლია იაე ისტორის არქეოლოგის და ეთნოგრაფის (ხელმძღანელმა კიაზო ფიცხელაურმა) იგი ძლიერ იყო დაზიანებული. სამაროვანი დიდ ფართობს (1000x300მ)მოიცავს. ყველა სამარხი ორმო ოთკუთხაა და ხის ძელებით ყოფილა გადახურული. მიცვალებულები სამარხის ცენტრის ნაწილში არიან დასვენებულნი მარცხენა ან მარჯვენა გვერდზე ძლიერ მოხრილი კიდურებით, თავით ჩრდილოეთით ან ჩრდილო-აღმოსავლეთით. გარშემო თიხის ჭურჭელი ჰქონდათ შემოწყობილი. აღმოჩნდა ლითონის იარაღი და სამკაულიც. ერთ-ერთ სამარხში მიცვალებულს თავი ხელსაფქვავის ქვაზე ედო. მასალა ინახება საქართველოს ეროვნული მუზეუმის გურჯაანის ისტორიულ ეთნიკურ საცავში.
Like It Is: Yes at the Mesa Arts Center
Like It Is: Yes at the Mesa Arts Center ჯგუფ Yes-ის საკონცერტო ალბომი, DVD და Blu-ray დისკი. იგი გამოიცა 2015 წლის ივლისში ლეიბლზე Frontiers Records. მასალა, შეტანილი ამ გამოცემებში, ჩაწერილია ჯგუფის მესა გამოსვლისას, 2014 წლის 12 აგვისტოს. ჩანაწერზე წარმოდგენილია ალბომების Close to the Edge და Fragile შესრულება.
სქოლიო
კატეგორია:2015 წლის საკონცერტო ალბომები კატეგორია:Yes-ის საკონცერტო ალბომები კატეგორია:Frontiers Records-ის საკონცერტო ალბომები
ფოკები
ფოკა ან ფოკები (Φωκᾶς), მდედრობითი ფორმა ფოკაინა (Φώκαινα) — ბიზანტური არისტოკრატიული საგვარეულო კაპადოკიიდან, რომლის წარმომადგენლებსაც IX და X საუკუნეებში ბიზანტიის იმპერიაში მაღალი რანგის სამხედრო წოდებები ეკავათ, ხოლო ერთ-ერთმა მათგანმა — ნიკიფორე II ფოკამ (963–969) ბიზანტიის იმპერატორობაც კი მოახერხა. X საუკუნეში საგვარეულომ ძლიერების პიკს მიაღწია, როდესაც მათ ბიზანტიის არმიის უმაღლესი სამხედრო თანამდებობების მონოპოლიზაცია მოახერხეს. განსაკუთრებულად თავი გამოიჩნეს აღმოსავლეთში, არაბების წინააღმდეგ წარმოებულ ბრძოლებში. როგორც ანატოლიურ სამხედრო არისტოკრატიათა შორის ერთ-ერთი წამყვანი საგვარეულო, ფართოდ იყვნენ ჩართული აჯანყებებში, რამაც მათ ძალაუფლების ხელში ჩაგდებისაკენ უბიძგა და დაუპირისპირდნენ ბიზანტიელ იმპერატორებს კონსტანტინოპოლში. მათი სიძლიერე საბოლოოდ ბასილი II-მ (976–1025) გატეხა, ხოლო XI საუკუნის შემდეგ საგვარეულომ ადრინდელი მნიშვნელობა დაკარგა.
წარმომავლობა და ადრეული პერიოდი
thumb|right|250px|ლეონ ფოკას დაბრმავება. ბიზანტიელი ისტორიკოსის მიქაელ ატალიატეს თანახმად საგვარეულო წარმომავლობას იღებდა რომაული ფაბიის საგვარეულოდან (gens Fabia). ხოლო იბნ ალ-ასირი მათ მიაწერდა არაბულ წარმომავლობას ტარსოსიდან. ყოველ შემთხვევაში ფოკების საგვარეულო დამკვირდა კაპადოკიაში, სადაც მათი სამფლობელო მდებარეობდა და რომელიც მათი ძალაუფლების საყრდენს წარმაოდგენდა. სხვადასხვა ავტორები სპეკულირებენ მათი სომხური ან ქართული წარმომავლობის შესახებ, რაც ნაწილობრივ საგვარეულოს წევრებს შორის დამკვიდრებული კერძო სახელი „ბარდას“ სიმრავლემ გამოიწვია, თუმცა არცერთი ეს მოსაზრება საბოლოოდ არ არის დადასტურებული.
საგვარეულოს პირველი ცნობილი წევრი იყო მეომარი, სავარაუდოდ კეთილშობილური წარმომავლობის, რომელიც 872 წელს ტურმარხესად დაინიშნა. მისი ვაჟი ნიკიფორე ფოკა უფროსი ცნობილი მთავარსარდალი გახდა, რომელმაც არაერთხელ დაამარცხა არაბები, განსაკუთრებით გამოირჩეოდა სამხრეთ იტალიაში, რისთვისაც სხოლათა დომესტიკოსის თანამდებობაზე დაინიშნა. მისი ვაჟი ლეონ ფოკა უფროსი, ასევე სხოლის დომესტიკოსია, მაგრამ მას ამარცხებს ბულგარეთის მეფე სიმეონი (893–927), ხოლო მოგვიანებით, 919 წელს წარუამტებლად შეეცადა რომანოზ I ლაკაპენოსი აღზევებისთვის ხელი შეეშალა, რისთვისაც დაატყვევეს და დააბრმავეს. მისი ძმა, ბარდას ფოკა უფროსი, ჯერ კიდევ მოქმედი მთავარსარდალი, დროებით დამცრობილი იქნა, მაგრამ 944 წელს ლაკეპანოსის დამხობის შემდეგ, ის პატრიკიოსი და მაღალი რანგის მთავარსარდალია.
საგვარეულოს ზენიტი და დაქვეითება
ლაკეპანოსების კლანის დამხობის შემდეგ კონსტანტინე VII-მ ბარდა სხოლას დომესტიკად, ხოლო მისი ვაჟები: ნიკიფორე, ლეონი და კონსტანტინე შესაბამისად — ანატოლიკის, კაპადოკიის და სელევკიის სტრატეგოსებად დანიშნა. ამ დანიშვნებმა საფუძველი ჩაუყარა ოცწლიან პერიოდს, როდესაც ფოკებმა ბიზანტიის სამხედრო მმართველობის მონოპოლიზაცია მოახდინეს. ამ პერიოდის განმავლობაში, ფოკების კლანი მჭიდროდ იყო დაკავშირებული მალეინოსებთან, მდიდარ და ძლიერი ოჯახთან ხარსიანიდან, რასაც მალეინოსის ქალიშვილთან ქორწინებამ შეუწყო ხელი. სხვა ოჯახები, რომლებიც ახლოს იყვნენ მათთან და ხშირად ქორწინებები აკავშირებდათ, ივყნენ: ადრალესტოსები, სკლეროსები, კურკუასები, პარსაკუტენები, ბალანტები და ბოტანიატები. thumb|right|250px|იმპერატორი ნიკიფორე ფოკას (963-969) იმპერატორის სახით [[კონსტანტინოპოლი|კონსტანტინოპოლში შესვლა, Madrid Skylitzes.]] ბარდა ხანში შესული იყო როდესაც მთავარსარდლად დაინიშნა, მან თავი უღიმღამო მთავარსარდლად გამოავლინა და მარცხების სერია განიცადა ხამანიდ ამირა საიფ ალ-დავლასთან. 953 წელს ერთ-ერთ ბრძოლაში მან თავისი ვაჟი კონსტანტინე ტყვეობაში დატოვა ჰამანიდების ხელში. საბოლოოდ 955 წელს, ბარდა ჩაანაცვლა მისმა ვაჟმა. ლეონის, რომელმაც საკუთარი გამარჯვებებით დაიმკვიდრა თავი და მისი ძმისშვილი იოანე ციმისკესის დახმარებით, ნიკიფორემ გამარჯვებათა სერიას მიაღწია: დაიბრუნა კრეტა, კვიპროსი და რამდენჯერმე დაამარცხა საიფ ალ-დავლას ძალები. 963 წელს იმპერატორ რომანოზ II-ის მოულოდნელად გარდაცვალების შემდეგ, პოპულარულმა და ძლიერმა ნიკიფორემ ტახტი ხელთ იგდო, გახდა უფროსი იმპერატორი და რომანოზის უმცროსი ვაჟების (ბასილი II და კონსტანტინე VIII) მეურვეობა იკისრა. მისმა მამამ, ბარდამ კეისრის ტიტული, ხოლო მისმა ძმა ლეონმა კურაპალატის და დრომო-ლოგოთეტის ტიტული მიიღო. იმპერატორის როლში ნიკიფორემ გააგრძელა ლაშქრობებში აღმოსავლეთში, დაიპყრო კილიკია და ჩრდილოეთ-დასავლეთ სირია. thumb|right|250px|ბრძოლა ბარდა სკლეროსისა და ბარდა ფოკას ჯარებს შორის, Madrid Skylitzes. ნიკიფორეს რეჟიმი მალე არაპოპულარული გახდა, რისი მიზეზიც სამხედრო საქმეებისგან ეკონომიკისთვის ზიანის მიყენება და მისი რელიგიური პოლიტიკა გახდა. 969 წელს, ის უკმაყოფილო მთავარსარდლების ჯგუფმა მოკლა, რომელსაც, დედოფალი თეოფანოს შუამავლობით, მისი ძმისშვილი და პროტეჟე იოანე ციმისკე მეთაურობდა. ფოკებს დაკავებული თანამდებობები და ტიტულები ჩამოართვეს და ახალმა რეჟიმმა ისინი გაასახლა. ბარდა ფოკა უმცროსი, კურაპალატი ლეონის უმცროსი ვაჟი და ხალდიის ყოფილი დუქსი, გადაურჩა რეპრესიებს და 970 წელს აჯანყება მოაწყო, მაგრამ დამარცხდა, რისთვისაც ბერად აღკვეცეს და გადაასახლეს ქიოსში, ხოლო 971 წელს ლეონი და მისი უფროსი ვაჟი პატრიკიოსი ნიკიფორე დააბრმავეს და საკუთრება ჩამოართვეს. ოჯახის ერთ-ერთ წევრს განსხვავებული ბედი ჰქონდა: ლეონის ქალიშვილი სოფია ფოკაინა დაქორწინდა კონსტნატინე სკლეროსზე, ბარდა სკლეროსის ძმაზე. კონსტანტინე მისი პირველი ქორწინებიდან ციმისკესის სიძე და ახალი იმპერატორის ახლო მოკავშირე იყო. მათი ქალიშვილი, თეოფანო 972 წელს საღვთო რომის იმპერატორ ოტო II-ზე (973–983) დაქორწინდა.
978 წელს ბარდასი ბასილი II-მ გამოიწვია, რათა იმპერიული ძალებს გაძღომოდა ბარდას სკლეროსის აჯანყებაში. როგორც მაგისტორსმა და აღმოსავლეთის დომესტიკოსმა, მოახერხა სკლეროსის დამარცხება. 978 წელს, სხვა გავლენიანი არისტოკრატიულ ოჯახებთან ერთად, თავად ბარდაც აუჯანყდა. აჯანყება 989 წლამდე, აბიდოსის ბრძოლაში ბარდას სიკვდილამდე გაგრძელდა. სკლეროსი, რომელიც არაბეთის ტყვეობიდან დაბრუნდა და შეპყრობილი იყო ბარდა ფოკას მიერ, შეეცადა აჯანყების სათავეში ჩამდგარიყი, რისთვისაც დაუკავშირდა ბარდასის ვაჟებს: ლეონსა და ნიკიფორეს, მაგრამ მალევე დანებდა იმპერატორს. ლეონი შეეცადა ანტიოქიაში გამაგრებას, მაგრამ ქალაქის მოსახლეობამ ის იმპერატორს ჩააბარა.
გვიანი პერიოდი
გავლენიანი არისტოკრატიული საგვარეულოების აჯანყებების შემდეგ, ბასილ II-მ სერიოზული ზომები მიიღო, რათა შეესუსტებინა მათი ძალაუფლება, სიმდიდრე და გავლენა. კერძოდ, ფოკები ჩამაოშორა სამხედრო თანამდებობებს და მათ ჩამოართვა მამულები. 996 წლის ბასილის ედიქტი, რომელიც მიმართული იყო ანატოლიელი მაგნატების მიერ უზარმაზარი მამულების, ხშირად უკანონოდ, ხელშ ჩაგდების წინააღმდეგ, განსაკუთრებულად აღნიშნავს ფოკებსა და მათთან მჭიდროდ დაკავშირებულ მალეინოსებს, როგორც საიმპერატორო კანონმდებლობის სამიზნეს. ფოკები მშობლიურ ანატოლიაში ჯერ კიდევ ინარჩნებდნენ გავლენას, სადაც 1022 წელს ბარდა ფოკას ვაჟი, ნიკიფორე ბარიტრახელოსი, ნიკიფორე ქსიფიასთან დაკავშირებული, იმპერატორად გამოცხადდა. თუმცა ის მალე ქსიფიასმა მოკლა, რის შემდეგ ფოკას მომხრეებმა აჯანყება მიატოვეს და მალე დაიშალნენ. ფოკების ოჯახის უკანასკნელი შთამომავალი 1026 წელს გვხვდება, როდესაც პატრიკიოსი ბარდა, მაგისტროს ბარდას შვილიშვილი, იმპერატორ კონსტანტინე VIII-ს წინააღმდეგ შეთქმულებაში მონაწილეობისთვის დაადანაშაულეს და დააბრმავეს.
სქოლიო
კატეგორია:ფოკები
კალიმა (ქალაქი)
კალიმა (Kalima) — ქალაქი კონგოს დემოკრატიული რესპუბლიკის მანიემის პროვინციაში. მდებარეობს ქვეყნის ჩრდილო-აღმოსავლეთ ნაწილში, მდინარე ულინდისა და ელილს შორის, ზღვის დონიდან 852 მეტრ სიმაღლეზე.
2012 წლის მონაცემებით ქალაქის მოსახლეობის რაოდენობა შეადგენს 48 337 ადამიანს. .
სქოლიო
კატეგორია:კონგოს დემოკრატიული რესპუბლიკის ქალაქები
ჰაჯიჰათამლი
ჰაჯიჰათამლი (Hacıhətəmli) — სოფელი აზერბაიჯანში, მთიანი შირვანის რეგიონის   ისმაილის რაიონში. მოსახლეობის რაოდენობა  —  2,421  კაცი.
რესურსები ინტერნეტში
კატეგორია:ისმაილის რაიონის სოფლები
Little Big
Little Big — სანქტ-პეტერბურგში 2013 წელს დაფუძნებული რუსული რეივ-ჯგუფი. ჯგუფის წევრები არიან ილია „ილიიჩ“ პრუსიკინი, სერგეი მაკაროვი, სოფია ტაურსკაია, ოლიმპია ივლევა და ანტონ ლისოვი. ჯგუფის პირველი ალბომი With Russia From Love გამოვიდა 2014 წლის 17 მარტს, ხოლო არსებობის მანძილზე ჯგუფმა მთლიანობაში გამოუშვა ორი ალბომი და სამი სინგლი.
ჯგუფის ისტორია
თავისი პირველი ვიდეო Every Day I'm Drinking ჯგუფმა 2013 წლის 1 აპრილს გამოუშვა. უკვე 2 ივლისს, კლუბ „A2“-ში მათ თავიანთი პირველი საჯარო გამოსვლა ჩაატარეს.
დაარსებიდან დღემდე ჯგუფი დადის ტურებში ევროპის სხვადასხვა ქვეყნებში და რუსეთის ფედერაციაში. „ასეთი მუსიკა მართლაც რომ მოთხოვნადია. ჩვენ არც ერთი კაპიკი არ ჩაგვიდია, ჩვენ უბრალოდ ვიღებდით ვიდეოებს და ევროპაში პოპულარულნი გავხდით“ — განაცხადა ილია პრუსიკინმა UTV-სთან ინტერვიუში.
2016 წლის 21 მაისს სიმღერების Give Me Your Money და Big Dick-ის კლიპებმა Berlin Music Video Award-ის ლაურეატის წოდება მოიპოვეს. Big Dick-მა დაიკავა პირველი ადგილი კატეგორია Most Trashy-ში, ხოლო Give Me Your Money-მ მესამე ადგილი ნომინაცია Best Performer-ში. ჯგუფის ერთ-ერთმა ყველაზე ცნობილმა ნამუშევარმა, Big Dick-მა YouTube-ზე 10 მილიონზე მეტი ნახვა მოაგროვა. ვიდეოში წარმოდგენილია აშკარა სექსუალური კონტექსტით.
„ჩვენ უბრალოდ გვინდა ვაჩვენოთ ხალხს, რომ ისინი არიან საკუთარი სიცოცხლის პატრონები. ქვეყნები და ხელისუფლებები არ არიან ისეთი მნიშვნელოვანნი, როგორც მათ გონიათ: ადამიანს შეუძლია აკეთოს, რაც უნდა“ — ილია პრუსიკინი ჯგუფის შექმნის მიზანზე.
სქოლიო
კატეგორია:2010-იანი წლების მუსიკალური ჯგუფები კატეგორია:რუსული ჯგუფები
აბაკოს კუნძულები
აბაკოს კუნძულები (Abaco Islands) — კუნძულები ბაჰამის კუნძულების ჩრდილოეთ ნაწილში. მოიცავს ორ მთავარ კუნძულს — დიდ აბაკოს და პატარა აბაკოს, ასევე სხვა პატარა კუნძულებს: ვუდ-კეი, ელბოუ-კეი, ლაბერს-კარტერს-კეი, გრინ-ტარტლ-კეი,გირტ-გუანა-კეი, კესტაუეი-კეი, მუნ-ო-უორ-კეი, სტრეინჯერს-კეი, ამბრელა-კეი, უოლკერს-კეი, ლიტლ-გრანდ-კეი და მურს-აილენდი. ადმინისტრაციულად, აბაკოს კუნძულები მოიცავს ბაჰამის 31 რაიონიდან ხუთს. ქალაქებს შორისაა მარშ-ჰარბორი, ჰოუპ-ტაუნი, ტრეშერ-კეი, კუპერს-ტაუნი და კორნიშტაუნი.
ისტორია
აბაკოს კუნძულებზე თავდაპირველად სახლობდა ლუკაიანის ხალხი. პირველი ევროპელი მოსახლეები იყვნენ ამერიკელი ლოიალისტები, რომლებიც 1783 აბაკოზე წელს ამერიკის რევოლუციის შემდეგ ჩამოსახლდნენ, ისევე როგორც კუნძულ კეტზე.
დემოგრაფია
კუნძულების საერთო მოსახლეობა 13 000 ადამიანია. ძირითადი დასახლება და დედაქალაქია მარშ-ჰარბორი. დაახლოებით 50% თეთრკანიანია, 50% კი შავკანიანი.
საქმიანობები
კუნძულებზე არაა განვითარებული გემების მიმოსვლა, ისევე როგორც ტურიზმი. შექმნილია ექვსი ეროვნული პარკი.
ეკონომიკა
აბაკოს კუნძულები დიდი ხნის მანძილზე განთქმული იყო გემთმშენებლობით. დღეისათვის ძირითადი საექსპორტო პროდუქტებია ხე-ტყე, ხილი და მარგალიტის დეპოზიტები.
სქოლიო
კატეგორია:ბაჰამის კუნძულები კატეგორია:აბაკოს კუნძულები
არევიკი (შირაკი)
არევიკი (Արևիկ) — სოფელი სომხეთში, შირაკის პროვინციაში. მდებარეობს ზღვის დონიდან 1 530 მეტრზე. 2008 წლის მონაცემებით, მოსახლეობა 1 693 ადამიანს შეადგენდა, სიმჭიდროვე 107 ადამიანი კმ²-ზე. ფართობი 15.8 კმ²-ია.
რესურსები ინტერნეტში
კატეგორია:შირაკის პროვინციის სოფლები
კუპჩინი
კატეგორია:მოლდოვის ქალაქები
ნოდიკო ტატიშვილი
ნოდიკო (ნოდარ) ტატიშვილი (დ. 5 ნოემბერი, 1986, თბილისი) — ქართველი მომღერალი. 2009 წელს მოიგო პროექტი „ჯეოსტარი“. 2013 წელს მან და სოფო გელოვანმა წარადგინეს საქართველო ევროვიზიის კონკურსზე მალმეში, შვედეთში. 2015 წლის ევროვიზიაზე, რომელიც ვენაში, ავსტრიაში გაიმართა, იგი და სოფო გელოვანი ხუთკაციანი ქართული ჟიურის წევრები იყვნენ.
სქოლიო
კატეგორია:თბილისში დაბადებულები კატეგორია:დაბადებული 5 ნოემბერი კატეგორია:დაბადებული 1986 კატეგორია:ქართველი მომღერლები კატეგორია:ევროვიზიის კონკურსანტები
ეპიფიტები
ეპიფიტები  (ეპი...  და ბერძნ. phyton — მცენარე) — ბალახოვანი  ან მერქნიანი მცენარეები, რომლებიც სახლდებიან სხვა მცენარეებზე, ძირითადად ღეროებსა და ტოტებზე. ფოთლებზე დასახლებულ ეპიფიტებს ეპიფილებს უწოდებენ.
პარაზიტებისაგან განსხვავებით, ეპიფიტები საკვებს იმ მცენარიდან კი არ იღებენ, რომლებზეც სახლდებიან, არამედ გარემოდან. განსაკუთრებით მდიდარია ეპიფიტებით ტენიანი ტროპიკული ტყეები, სადაც ეპიფიტებიდან უფრო მეტად ყვავილოვანი მცენარეები გვხვდება. ტენიან, მაგრამ ნაკლებად თბილ ადგილებში კი (მათ შორის მთიან რაიონებში) ხშირია ხავსი, გვიმრა და მღიერი. საქართველოში ეპიფიტებია ძირითადად ზოგიერთი წყალმცენარე, მღიერი  და  ხავსი. ისინი სახლდებიან ნაძვზე, სოჭზე, ფოთლოვან მცენარეებზე და სხვა. ეპიფიტებით მდიდარია კოლხეთის სოჭნარ-ნაძვნარი, ბზიანები (ბზიფის ხეობა), უთხოვრიანი (ბაწარას ხეობა), ღვიანები (კარსანი, სარკინეთი, ვაშლოვანის ნაკრძალი) და სხვა.
კავაიი
კავაიი — ესთეტიკის ფენომენი იაპონურ კულტურაში, რომელიც ადამიანის ან საგნის საყვარლობას, არაჩვეულებრივობას, მიმზიდველობას და მომხიბვლელობას აღნიშნავს. მნიშვნელოვანი ასპექტი იაპონური პოპკულტურის, რომელმაც გავლენა იქონია გართობის ინდუსტრიაზე, ტანსაცმლის სტილზე, იაპონელთა ქცევაზე და ჩვევა-მანერიზმებზეც კი. სიტყვა კავაიი პირდაპირ ითარგმნება როგორც „განსხივოსნებული, გაბრწყინებული სახე“ მაგრამ ჩვეულებრივ ის „მორცხვ ადამიანს“ ნიშნავს. დროთა განმავლობაში სიტყვის მნიშვნელობა შეიცვალა და თანამედროვე იაპონურში ნიშნავს „მიმზიდველს“ ან „საყვარელს“. იაპონიაში ყველაზე ცნობილი კავაიი პერსონაჟია პიკაჩუ. უცხოური პერსონაჟებიდან კი იაპონიაში ყველაზე პოპულარულია კატა ფელიქსი, მიკი მაუსი, ტომი და ჯერი, ვინი პუჰი, ჩებურაშკა, უდარდელი ტყის მეგობრები, ჩიპი და დეილი და ტელეღიპუცები.
ლიტერატურა
კატეგორია:ესთეტიკა კატეგორია:იაპონური კულტურა კატეგორია:იაპონური სიტყვები და ფრაზები
ალიბეილი (მრავალმნიშვნელოვანი)
ალიბეილი შეიძლება აღნიშნავდეს:
ბაჰარლი (მრავალმნიშვნელოვანი)
ბაჰარლი შეიძლება აღნიშნავდეს:
ერაყის ისტორია
ერაყის ისტორია უძველესი დროიდან იწყება.
ერაყის ტერიტორია (მესოპოტამია) მსოფლიოს ცივილიზაციის უძველესი კერაა. ძვ. წ. IV ათასწლეულის დასასრულს აქ შეიქმნა მრავალი წვრილი სახელმწიფო, რომლებიც II ათასწლეულში გაერთიანდნენ ბაბილონის სამეფოდ (იხ. ბაბილონეთი). ძვ. წ. XI საუკუნეში ერაყის ტერიტორია შევიდა ასურეთის, ხოლო ძვ. წ. VI საუკუნეში აქემენიდების სახელმწიფოს შემადგენლობაში. ძვ. წ. IV საუკუნეში ერაყის ტერიტორია დაიპყრო ალექსანდრე მაკედონელმა, შემდეგ ემორჩილებოდა სელევკიდებს (ძვ. წ. IV–II საუკუნეები), შემდეგ პართიის სამეფოს (ძვ. წ. II–ახ. წ. III საუკუნეები) და სასანურ ირანს.
VII საუკუნის 30-იან წლებში ერაყის ტერიტორია არაბებმა დაიპყრეს, 1055 წელს — სელჩუკებმა, XIII საუკუნის II ნახევარში (1258) — მონღოლებმა. XVII საუკუნის 30-იანი წლებიდან პირველი მსოფლიო ომის დამთავრებამდე (1918) ერაყი ოსმალეთის იმპერიის შემადგენლობაში შედიოდა.
1920 წელს დიდმა ბრიტანეთმა მიიღო მანდატი ერაყის სახელმწიფოზე, რომლის შემადგენლობაში შევიდა ოსმალეთის იმპერიის ყოფილი 3 ვილაიეთი (ბასრის, ბაღდადისა და მოსულის).
1920 წლის ზაფხულში ერაყს მოედო ეროვნულ განმათავისუფლებელი აჯანყება. ინგლისელები იძულებული გახდნენ შეეცვალათ თავიანთი ბატონობის ფორმები ერაყში. 1920 წლის ოქტომბერში შეიქმნა ე. წ. „ეროვნული მთავრობა“, რ-იც მთლიანად დიდ ბრიტანეთზე იყო დამოკიდებული. 1921 წლის აგვისტოში ერაყი სამეფოდ გამოცხადდა (მეფედ აირჩიეს ფაისალ I). 1922 წელს დიდმა ბრიტანეთმა ერაყს თავს მოახვია „სამოკავშირეო“ ხელშეკრულება, რომელმაც ფაქტობრივად დაადასტურა მანდატის პირობები (იხ. ინგლის-ერაყის ხელშეკრულებები და შეთანხმებები 1922, 1926, 1930, 1948, 1955). 1930 წელს დიდმა ბრიტანეთმა ერაყთან ახალი „სამოკავშირეო“ ხელშეკრულება დადო. ფორმალურად იგი ერაყს დამოუკიდებელ სახელმწიფოდ აცხადებდა. ხელშეკრულება ძალაში შევიდა 1932 წლის 3 ოქტომბერს. იმავე დღეს ერაყი მიიღეს ერთა ლიგაში. ინგლისის მანდატის მოქმედება შეწყდა, მაგრამ 1930 წლის ხელშეკრულების მიხედვით დიდი ბრიტანეთი ერაყში კვლავ ინარჩუნებდა თავის პოზიციებს. 1935–1938 წლებში ერაყში გაიშალა მძლავრი მოძრაობა ინგლისური იმპერიალიზმის ბატონობის წინააღმდეგ ქვეყნის დემოკრატიზაციისათვის. ეროვნულ-განმათავისუფლებელ ბრძოლაში აქტიურად ჩაება ერაყის კომპარტია (ეკპ; შეიქმნა 1934 წელს). 1936 წელს სახალხო აჯანყების გავლენით მთავრობაში, რომელიც ანტიინგლისური სამხედრო გადატრიალების შემდეგ შეიქმნა, შეიყვანეს „ალ-აჰალის“ ბურჟუაზიულ-დემოკრატიულ ჯგუფის წარმომადგენლები, რომლებმაც თავიანთი მოთხოვნები ვერ განახორციელეს და მთავრობიდან გავიდნენ. 1937 წელს ხელისუფლებას სათავეში ჩაუდგნენ პროინგლისური მოღვაწეები. მეორე მსოფლიო ომის დროს, 1941 წლის 1 აპრილს, ღამით, ინგლისის მოწინააღმდეგე მემარჯვენე ნაციონალისტების ჯგუფმა რაშიდ ალ-გაილანის მეთაურობით სახელმწიფო გადატრიალება მოაწყო. 1941 წლის 2 მაისს ინგლისმა გადატრიალება სამხედრო მოქმედება დაიწყო ერაყის წინააღმდეგ. მაისის ბოლოს ერაყის ჯარები დამარცხდნენ.
ომის დაწყების პირველი დღე განსაკუთრებით მძიმე მდგომარეობაში აღმოჩნდნენ ერაყელი ქურთები. 1943 წელს აჯანყდა ბარზანის ტომი მუსტად ალ-ბარზანის მეთაურობით. მათ შეუერთდნენ სხვა ქურთული ტომები, დამსჯელმა ექსპედიციამ, რომელიც აჯანყების ჩახშობას ცდილობდა, სასტიკი მარცხი განიცადა: 1944 წლის მაისში ერაყის მთავრობა ქურთებს დაპირდა ეროვნულ ავტონონომიას მინიჭებას, მაგრამ პირობა დაარღვია და 1945 წელს ერაყში ქურთების წინააღმდეგ არმია და ავიაცია გაგზავნა. 1945 წლის ოქტომბერში აჯანყებულებმა შეწყვიტეს ორგანიზებული წინააღმდეგობა. მუსტაფა ალ-ბარზანი და მისი 2 ათასი თანამებრძოლი ემიგრაციაში წავიდა. მეორე მსოფლიო ომის შემდეგ გაძლილიერდა არაბთა ეროვნულ-განმათავისუფლებელი მოძრაობა. ინგლიაია მიერ 1930 წლის ხელშეკრულების ნაცვლად ერაყთვის „ურთიერთ თავდაცვის“ შესახებ ახალი კაბალური ხელშეკრულების თავს მოხვევის ცდამ 1948 წლის იანვარში შეიარაღებული აჯანყება გამოიწვია. ერაყის მთავრობა იძულებული იყო უარი ეთქვა ახალ ხელშეკრულების რატიფიკაციაზე.
1954 წლის შემოდგომაზე დაიწყო რეაქციის ახალი შეტევა. მთავრობამ აკრძალა პოლიტიკური პარტიები, შეწყდა მრავალი გაზეთის გამოშვება, ათასობით პროგრესული მოღვაწე ციხეებსა და საკონცენტრაციო ბანაკებში ჩასვეს.
1958 წლის 14 ივლისს ერაყში გაიმარჯვა ანტიიმპერიალისტურმა და ანტიფეოდალურმა რევოლუციამ. მონარქიული რეჟიმი დაემხო. ერაყი დამოუკიდებელ რესპუბლიკად გამოცხადდა. რესპუბლიკის პირველ მთავრობას სათავეში ჩაუდგა აბდ ალ-ქარიმ კასიმი. 1959 წელს ერაყი გამოვიდა ბაღდადის პაქტიდან. ქვეყანაში მოისპო ინგლისური სამხედრო ბაზები და გაუქმდა მონარქიული რეჟიმის დროს ინგლისთან დადებული კაბალური შეთანხმებების დიდი ნაწილი, კასიმის მთავრობამ დიპლომატიური ურთიერთობა დაამყარა საბჭოთა კავშირთან და სხვა სოციალისტურ ქვეყნებთან.
1958 წელს ერაყის მთავრობამ გამოსცა კანონი აგრარული რეფორმის ჩატარების შესახებ, რომელმაც შეზღუდა მსხვილი მიწათმფლობელობა, აიკრძალა მრავალი უცხოური ფირმის საქმიანობა და ა. შ.; დემოკრატიული გზით რესპუბლიკის განვითარება ქვეყნის შინაგანი რეაქციის წინააღმდეგობას აწყდებოდა. 1959 წლის ზაფხულიდან კასიმის მთავრობა დაადგა მემარჯვენე და მემარცხენე ძალებს შორის ლავირების პოლიტიკას, დაიწყო პატრიოტული ორგანიზაციების საქმიანობის ჩახშობა. 1961 წელს ერაყის ქურთისტანში გაჩაღდა ომი ძმათა შორის, რამაც წარმოშვა ახალი ეკონომიკური პრობლემები და გამოიწვია პროგრესული საზოგადოებრიობის კანონიერი აღშფოთება. 1763 წლის 8 თებერვალს, ბაასის პარტიის ექსტრეემისტულმა ფრთამ მოაწყო სახელმწიფო გადატრიალება, ხელისუფლების სათავეში მოექცა და დაიწყო კომუნისტებისა და დემოკრატების დევნა. „ეროვნული გვარდიის“ საშუალებით მათ ქვეყანაში სისხიანი ტერორი დაამყარეს. ჯალათების ხელმა სიცოცხლე მოუსწრაფა ეკპ-ის გენმდივანს სალამ ადილს (ალ-რადი) და კომპარტიის მრავალ სხვა ლიდერს.
ასეთ ვითარებაში 1963 წლის 18 ნოემბერს სამხედროების ჯგუფმა აბდ ალ სალამ არეფის მეთაურობით ხელთ იგდო ძალაუფლება, დაითხოვა „ეროვნული გვარდია“, ხოლო ბაასის პარტიის ექსტრემისტი ლიდერები თანამდებობიდან გადააყენა. 1964–1968 წლებში ხელისუფლებისათვის იბრძოდა სხვადასხვა პოლიტიკური დაჯგუფება და მთავრობაც ხშირად იცვლებოდა.
1965 სექტემბრის რესპბლიკურ ერაყში მთავრობა პირველად შეადგინა სამოქალაქო პირმა — აბდ ალ-რაჰმან ბაზაზმა, 1966 წლის 29 ივნისს მან შეთანხმება დაუდო ქურთებს მათი საკითხის მშვიდობიანი მოწესრიგების შესახებ. 1967 წლის ივლისში თ. იაჰიას მთავრობამ (1967 წლის ივლისი — 1968 წლის ივლისი) შეასუსტა ცენზურა და გაათავისუფლა პოლიტიკური პატიმრების დიდი ჯგუფი. ქურთებთან შეთანხმების დადება კი გაჭიანურდა, გადაიდო პარლამენტის არჩევნები, გაიზარდა გადასახადები, გახშირდა მთავრობის საწინააღმდეგო გამოსვლები (განსაკუთრებით 1968 წლის გაზაფხულსა და ზაფხულში). 1968 წლის 17 ივლისს სახელმწიფო გადატრიალების შემდეგ მთელი ხელისუფლება ბაასის პარტიის ხელმძღვანელობისა და მთავრობის ხელში გადავიდა. მთავრობის თავმჯდომარე გახდა აჰმად ჰასან ალ-ბაქრი. ხელისუფლების უმაღლეს ორგანოდ გამოაცხადეს რევ.ოლუციური სარდლობის საბჭო (რსს), გაათავისუფლეს პოლიტიკური პატიმრები. 1970 წელს მიიღეს ახალი კანონები შრომის, აგრეთვე მუშების პენსიისა და სოციალური უზრუნველყოფის და ახალი აგრესიული რეფორმის (1970 წლის იანვარი) გატარების შესახებ. 1970 წლის 11 მარტს რსს-მ განაცხადა, რომ სურს ქურთთა საკითხი მშვიდობიანად მოაწესრიგოს. ერაყის ქურთისტანში საომარი მოქმედება შეწყდა. მთავრობამ განაცხადა, რომ მოამზადებდა კანონს ერაყის სახელმწიფოს ფარგლებში ქურთების ავტონომიური უფლების აღიარების შესახებ. ქურთების პროგრესული ორგანიზაციების მოღვაწეობა ლეგალური გახდა. ქურთული ენა მეორე ოფიციალურ ენად გამოაცხადეს, ხოლო მთავრობაში 5 ქურთი მინისტრი შეიყვანეს. 1970 წლის ივლისში ძალაში შევიდა ახალი დროებითი კონსტიტუცია, რომელმაც ერაყი „სახალხო დემოკრატიულ რესპუბლიკად“ გამოაცხადა. ახალი რესპუბლიკის მიზნად გამოცხადდა ერთიანი არაბული სახელმწიფოს შექმნა და სოციალისტური წყობილების დამყარება.
1971 წლის 15 ნოემბერს ერაყის პრეზიდენტმა გამოაქვეყნა ეროვნულ მოქმედებათა ქარტიის პროექტი, რომელმაც ერაყისთვის მიუღებლად მიიჩნია განვითარების კაპიტალისტური გზა. შეიქმნა პროგრესული ეროვნულ-პატრიოტული ფრონტი (პეპფ), რომელშიც შემდეგ გაერთიანდნენ ბაასი და ეკპ (1973).
1972 წლის მაისში მთავრობის შემადგენლობაში შეიყვანეს ეკპ-ის ორი წევრი, 1972 წლის 1 ივნისს მთავრობამ მიიღო კანონი „ირაკ პეტროლეუმ კომპანის“ საკუთრების ნაციონალიზაციის შესახებ, რასაც დიდი მნიშვნელობა ჰქონდა ქვეყნის ეროვნული დამოუკიდებლობის განმტკიცებისათვის.
1972 წლის აპრილში ერაყსა და სსრკ-ს შორის დაიდო ხელშეკრულება მეგობრობისა და თანამშრომლობის შესახებ.
1974 წლის 11 მარტს ბაღდადში გამოქვეყნდა კანონი ერაყის ქურთისტანის ავტონონომიის შესახებ. ქურთულ რაიონებში შეიქმნა საკანონმდებლო საბჭო (არჩევითი) და აღმასრულებელი კომიტეტი, რომლის თავვმჯდომარეს ნიშნავს ერაყის პრეზიდენტი. ერაყის ქურთისტანს აქვს ცალკე ბიუჯეტი, რომელიც საერთო რესპუბლიკური ბიუჯეტის ნაწილია. ქურთისტანის დემოკრატიული პარტიის (ქდპ) მემარჯვენე ხელმძღვანელობამ (რომელიც ფეოდალურ-ტომობრივი ზედაფენის ინტერესებს გამოხატავდა) ეს კანონი არ მიიღო და განაახლა საომარი მოქმედება ერაყის ჩრდილო-აღმოსავლეთში. 1975 წლის აპრილში მემარჯვენეები საბოლოოდ დამარცხდნენ.
1979 წელს სათავეში მოვიდა სადამ ჰუსეინი. 1980-1988 წლებში ერაყი ებრძოდა ირანს. 1990 წელს იგი შეიჭრა ქუვეითში და მოახდინა მისი ოკუპაცია. მაგრამ საერთაშორისო ძალების აქტიური მონაწილეობით მოხერხდა აგრესიის შედეგების ლიკვიდაცია. ამ ომების გამო, 1991 წელს გაერომ ერაყის სანქციები დაუწესა, რამაც ძალიან ცუდი ეფექტი მოახდინა ქვეყნის ეკონომიკასა და მოსახლეობაზე. ქვეყნის ჩრდილო და სამხრეთ რაიონებში შეიქმნა დახურული ზონები, სადაც პატრულირებდა აშშ-სა და ბრიტანეთის საჰაერო ძალები.
2003 წლის მარტში შეერთებული შტატებისა და დასავლური კოალიციის სამხედრო ინტერვენციის შედეგად სადამ ჰუსეინის რეჟიმი ჩამოშორებულ იქნა ხელისუფლებისაგან. ორი წლის განმავლობაში ქვეყანას მართავდა საოკუპაციო დროებითი ადმინისტრაცია. 2005 წლის 6 აპრილს პრეზიდენტად აირჩიეს ჯალალ თალაბანი.
2006 წლიდან ერაყის ნაწილზე კონტროლს ავრცელებდა ისლამური სახელმწიფო, მაგრამ ბრძოლების შემდეგ, 2017 წლის 10 ოქტომბერს ქვეყნის პრემიერ მინისტრმა გამოაცხადა ისლამურ სახელმწიფოზე საბოლოო ადგილობრივი გამარჯვება, როდესაც შეიარაღებულმა ჯარებმა მოსული გაათავისუფლეს.
სქოლიო
*
ტოფიკ ბაქიხანოვი
ტოფიკ აჰმედაღა ოღლი ბაქიხანოვი (Tofiq Əhmədağa oğlu Bakıxanov) (დ. 8 დეკემბერი, 1930, ბაქო, აზერბაიჯანი)— აზერბაიჯანელი კომპოზიტორი, აზერბაიჯანის სახალხო არტისტი.
ბიოგრაფია
ტოფიკ ბაქიხანოვი, ბაქოელი ხანების მემკვიდრე, დაიბადა 1930 წლის 8 დეკემბერს ქალაქ ბაქოში, რესპუბლიკის სახალხო არტისტის აჰმედ-აღა ბაქიხანოვის ოჯახში. თავისი მუსიკალური მოღვაწეოპბა მან დაიწყო როგორც მევიოლინემ. 1953 წელს ტ. ბაქიხანოვი ამთავრებს აზერბაიჯანის სახელმწიფო კონსერვატორიას ვიოლინოს კლასს, სადაც მას ასწავლიდა ა.ნ.ამიტონი, ხოლო 1957 წელს კომპოზიციის კლასი, სადაც ტოფიკ ბაქიხანოვის ხელმძღვანელი იყო ყარა ყარაევი.
1950—1953 წლებში მუშაობდა მევიოლინედ  აზერბაიჯანის ფილარმონიასთან არსებულ ტრიოში. 1953 წლიდან ასწავლიდა და ხელმძღვანელობდა ა. ზეინალის სახელობის ბაქოს მუსიკალურ სასწავლებელში. 1966 წლიდან ხელმძღვანელობდა ხელოვნების განყოფილებას, ხოლო 1968 წლიდან ხელმძღვანელობდა სანოტო-მუსიკალურ განყოფილებას “აზერნეშრის“ გამომცემლობაში. 1970 წლიდან ტ. ბაქიხანოვი მუშაობდა აზერბაიჯანის კონსერვატორიის კამერული ანსამბლის კათედრის მასწავლებლად და დეკანად.
ჰაფითლი (ისმაილი)
რესურსები ინტერნეტში
კატეგორია:ისმაილის რაიონის სოფლები
ბაქოს ჯაზის ფესტივალი
ისტორია
2005 წელს ფესტივალს დაესწრნენ 12 ქვეყნის მუსიკოსი, ისეთი მუსიკოსების ჯგუფები, როგორებიც არიან ჯო ზავინული ავსტრიიდან, ბობო სტენსონი, მარია ჯოაო, იაკოვ  ოკუნის რუსული კვარტეტი, საქსოფონალისტი გრეგ ოსბი, ცნობილი ჯაზის მუსიკოსები. შემსრულებლები აზერბაიჯანიდან და მრავალი სხვა ქვეყნიდან. 2005 წლიდან, აზერბაიჯანის კულტურისა და ტურიზმის სამინისტროს მხარდაჭერით, ჟურნალმა Jazz Dunyasi– მ ჩაატარა მასშტაბური ფესტივალები, რომელშიც მონაწილეობა მიიღეს მსოფლიო ჯაზის თითქმის ყველა ვარსკვლავმა (ალ ჯეროუ, ჰერბი ჰანკოკმა, მარკუს მილერმა, კენი გარეტმა, ჯოშუა რედმანმა და მრავალი სხვა).
2017 წელს ფესტივალი 20-დან 28 ოქტომბრამდე გაგრძელდა და ფესტივალის შემადგენლობაში ჩატარდა გვინეელი მუსიკოსის სექუ კუიატის კონცერტი. მის გარდა იყვნენ, მუსიკოსები გერმანიიდან, შვედეთიდან, შვეიცარიიდან, ნიდერლანდებიდან, ისრაელიდან, საფრანგეთიდან და სხვები.
2018 წელს ფესტივალი გახსნა ბრიტანელმა ნეო-სოულის ოსტატმა ომარ ლი-ფუკიმ. ფესტივალში მონაწილეობდნენ მუსიკოსები და მუსიკალური ჯგუფები მსოფლიოს 14-ზე მეტი ქვეყანიდან: ლორა პოლდვერი (ესტონეთი), ჟან-კრისტოფ სქოლეტა (საფრანგეთი), ჯგუფი „მუსიკა, მუსიკა, მუსიკა“ (შვედეთი), უვ შტაინმეტცი (გერმანია), ჯან ჯანქაია და კაგან ილდიზი (თურქეთი), მარტინ სალემის ტრიო (ბელგია), ჰელგ ლეინის ტრიო (ნორვეგია), Kodaly Spicy Jazz band (უნგრეთი), მიშელ პიპოკუინო (ბრაზილია), რუბენ ჰაინის ტრიო (ჰოლანდია), გრიგორი მადას ჯგუფი კრისტის დეშელთან ( აშშ). ფესტივალი 15-დან 28 ოქტომბრამდე გაგრძელდა.
სქოლიო
კატეგორია:აზერბაიჯანის ფესტივალები
ჯაიადევა
ლიტერატურა
კატეგორია:ინდოელი მწერლები
დემურ დვალიშვილი
დემურ დვალიშვილი (დ. 15 თებერვალი, 1938, ქუთაისი — გ. 9 სექტემბერი, 1994) — ქართველი ეკონომისტი, თანამდებობის პირი, პოლიტიკოსი.
რესურსები ინტერნეტში
კატეგორია:დაბადებული 15 თებერვალი კატეგორია:დაბადებული 1938 კატეგორია:გარდაცვლილი 9 სექტემბერი კატეგორია:გარდაცვლილი 1994 კატეგორია:ქართველი ეკონომისტები კატეგორია:საქართველოს რესპუბლიკის I მოწვევის უზენაესი საბჭოს წევრები დემურ კატეგორია:ქუთაისში დაბადებულები
Dive Bar Tour
Dive Bar Tour — ამერიკელ პოპ მომღერალ ლედი გაგას მინი ტურნე, რიგით მეხუთე სტუდიური ალბომის Joanne (2016) მხარდასაჭერად. სამ დღიანი ტურნე ჩატარდა ამერიკის შეერთებული შტატების სამი ქალაქის, ნეშვილის, ნიუ-იორკის და ლოს-ანჯელესის ბარებში. სამივე კონცერტის პირდაპირი ეთერით ჩვენება მიმდინარეობდა გაგას და ტურნეს სპონსორ კომპანია Bud Light-ის ოფიციალურ Facebook-ის გვერდებზე.
ალბომის გამოსვლამდე ტურნეს ფარგლებში ჩატარდა ორი კონცერტი, რომლებზეც შედგა ალბომის რამდენიმე სიმღერის პრემიერა, მათ შორის ალბომის მეორე სინგლის — Million Reasons. აღსანიშნავია, რომ ნიუ-იორკის კონცერტი ჩატარდა ღამის კლუბში The Bitter End, სადაც კარიერის დაწყებამდე 2005-2006 წლებში გაგა საკუთარ ბენდთან ერთად მღეროდა.
სეტლისტი
2016 წლის 5 ოქტომბრის ნეშვილის კონცერტის სეტლისტი.
2016 წლის 20 ოქტომბრის ნიუ-იორკის კონცერტის სეტლისტი.
2016 წლის 27 ოქტომბრის ლოს-ანჯელესის კონცერტის სეტლისტი.
სქოლიო
კატეგორია:ლედი გაგას ტურნეები კატეგორია:2016 წლის საკონცერტო ტურნეები
ილიე ნასტასე
ილიე ნასტასე (Ilie Năstase; დ. 19 ივლისი, 1946, ბუქარესტი, რუმინეთი) — რუმინელი ყოფილი პროფესიონალი ჩოგბურთელი, მსოფლიოს ყოფილი პირველი ჩოგანი.
ნასტასეს ერთეულთა თანრიგში მოგებული აქვს 2 დიდი სლემის ტურნირი – 1 საფრანგეთის ღია პირველობა და 1 აშშ-ის ღია პირველობა. 1973 წელს, იგი გახდა პირველი მამაკაცი ჩოგბურთელი, რომელმაც საფრანგეთის ღია პირველობაზე სეტის წაგების გარეშე გაიმარჯვა. ნასტასემ ასევე მოიგო 4 წლის შემაჯამებელი ტურნირი. ჯამში მას ATP-ის 58 ტიტული აქვს ერთეულებში მოგებული. იგი 40 კვირის განმავლობაში იკავებდა რეიტინგში პირველ ადგილს.
ილიე ნასტასეს სამი დიდი სლემის ტურნირი აქვს წყვილთა თანრიგში მოგებული – 1 საფრანგეთის ღია პირველობა, 1 უიმბლდონი და 1 აშშ-ის ღია პირველობა. ჯამში მან ATP-ის 45 ტურნირი მოიგო წყვილებში. რუმინელმა ჩოგბურთელმა ასევე ორჯერ გაიმარჯვა უიმბლდონზე შერეულ წყვილებში.
1991 წელს, იგი საერთაშორისო ჩოგბურთის დიდების დარბაზში შეიყვანეს.
წლის შემაჯამებელი ტურნირის ფინალები: 5 (4–1)
(დ) – დახურული კორტი
რესურსები ინტერნეტში
კატეგორია:რუმინელი ჩოგბურთელები კატეგორია:საფრანგეთის ღია პირველობის ჩემპიონები ჩოგბურთში კატეგორია:უიმბლდონის ჩემპიონები კატეგორია:აშშ-ის ღია პირველობის ჩემპიონები ჩოგბურთში კატეგორია:მსოფლიოს პირველი ჩოგნები კატეგორია:დაბადებული 1946 კატეგორია:დაბადებული 19 ივლისი
კენედის ოლქი
კენედის ოლქი (Kenedy County) — ოლქი აშშ-ში, ტეხასის შტატში. ადმინისტრაციული ცენტრი — ქ. სარიტა. შეიქმნა 1921 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
Wonderous Stories: The Best of Yes
Wonderous Stories: The Best of Yes — ინგლისური პროგრესული როკ-ჯგუფ Yes-ის კომპილაციური ალბომი. იგი პირველად გამოვიდა ევროპაში, 2011 წელს. 2014 წელს კრებული ხელახლა გამოიცა, როჯერ დინის მიერ შექმნილი სპეციალური გარეკანით.
გამოცემა მნიშვნელოვანია იმით, რომ იგი პირველი კრებულია, რომელზეც წარმოდგენილია ალბომის Close to the Edge სამივე კომპოზიცია.
სქოლიო
კატეგორია:2011 წლის კომპილაციური ალბომები კატეგორია:2014 წლის კომპილაციური ალბომები კატეგორია:Yes-ის კომპილაციური ალბომები
ქეი-ქავუს II
ქეი-ქავუს II (II. İzzeddin Keykavus; ) — ქეი-ხოსროვ II-ის შვილი, რუმის სულთანი 1246–1257 წლებში.
ქეი-ხოსროვ II-ის გარდაცვალების დროს, 1246 წელს, იგი საკმაოდ ახალგაზრდა იყო და ვერ შეძლო მონღოლთა მიერ ანატოლიის დაპყრობის თავიდან აცილება. მმართველობის უმეტეს პერიოდში, იგი ტახტს საკუთარ ძმას — ქილიჩ-არსლან IV-ს უზიარებდა. 1256 წელს, მონღოლებმა დაამარცხეს ქეი-ქავუს II, რომელიც შემდეგ ბიზანტიაში გაიქცა. ბიზანტიის იმპერიის სასამართლომ, სულთანი დააკავა. ამის შემდეგ, მისმა ძმამ, ქეი-ყუბად II-მ თხოვნით მიმართა ოქროს ურდოს ყაენს — ბერქას. ოქროს ურდოს სარდალი, ნოღაი, შეიჭრა ბიზანტიის იმპერიაში და გაათავისუფლა დაპატიმრებული სულთანი ქეი-ქავუს II. ბერქამ მას გარკვეული ტერიტორია მიანიჭა ყირიმში, სადაც სულთანმა დარჩენილი ცხოვრება გაატარა.
ქეი-ქავუს II გარდაიცვალა დევნილობაში, ყირიმში, 1279 ან 1280 წელს.
რესურსები ინტერნეტში
ქეი-ქავუს II-ის მონეტები
სქოლიო
კატეგორია:დაბადებული 1230-იანები კატეგორია:გარდაცვლილი 1270-იანები კატეგორია:რუმის სულთნები